***Na temelju članka 18. Pravilnika o upisu djece i ostvarivanju prava i obveza korisnika usluga u Dječjem vrtiću ZLATOKOSA BOROVO,***

**Dječji vrtić ZLATOKOSA BOROVO**  kao davatelj usluga,

kojeg zastupa ravnateljica RADMILA LATAS s jedne strane,

i sa druge strane roditelj/ skrbnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 ( ime i prezime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 ( adresa stanovanja)

kao korisnik usluga , za dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sklopili su slijedeći

  **U G O V O R**

 **o međusobnim pravima i obvezama davatelja i korisnika usluga**

 **predškolskog odgoja i obrazovanja**

 **čl. 1.**

Predmet ovog Ugovora je uređivanje međusobnih prava i obveza Dječjih vrtića ZLATOKOSA BOROVO kao davatelja usluge i roditelja odnosno skrbnika djeteta predškolske dobi koje boravi u vrtiću-jaslicama kao korisnika usluge.

 **čl. 2.**

Strane suglasno utvrđuju, da je korisnik usluga svoje gore navedeno dijete upisao u programe predškolskog odgoja i obrazovanja Dječjeg vrtića ZLATOKOSA BOROVO kao davatelja usluga, koji se obvezuje usluge izvršiti u okvirima Zakona, općih akata vrtića odnosno obveza preuzetih ovim Ugovorom.

 **čl. 3.**

Na temelju obračuna davatelj usluga dostavlja račun svakom roditelju-korisniku usluga najkasnije do 10-og dana u tekućem mjesecu za prethodni mjesec.

Korisnik usluga obvezuje se da će za usluge iz prethodnog stavka, redovito uplaćivati propisanu naknadu koja će biti naznačena na uplatnici najkasnije u roku od osam dana od primitka računa.

 **čl. 4.**

Visina usluge koju plaća korisnik, određuje se na temelju vrste odabranog programa i Odluke o mjerilima za naplatu usluga Dječjeg vrtića ZLATOKOSA BOROVO od roditelja-korisnika usluga, koju donosi Osnivač vrtića Općina Borovo i to;

 5,5 - satni program roditelji plaćaju 250,00 kn.

 6,5 - satni program 350,00 kn.

 9,5 - satni program 380,00 kn.

Ekonomska cijena iznosi ( korisnici izvan Općine Borovo):

 5,5 - satni program 600,00 kn.

 6,5 - satni program 750,00 kn.

 9,5 - satni program 950,00 kn.

Davatelj usluge se obvezuje da će o promjenama u pogledu visine nadoknade na vrijeme izvijestiti korisnika, a najkasnije 1o dana unaprijed.

**čl. 5.**

Korisnik usluge ima mogućnost umanjenja iznosa računa za 50% kada je izostanak zbog bolesti djeteta 15 i više dana u kontinuitetu ( uz ispričnicu liječnika).

Kada je izostanak zbog bolesti djeteta 30 dana ( uz ispričnicu) korisnik usluga ne plaća za taj mjesec.

Ako korisnik usluga ima upisano više djece u DV ZLATOKOSA BOROVO , za drugo dijete upisano u vrtić, visina usluge umanjuje se za 20 %, a za treće dijete upisano u vrtić, usluga je besplatna.

Kada dijete ne pohađa vrtić iz bilo kojih drugih razloga, rezervacija za taj mjesec iznosi 5o,oo kn.

 Kada dijete ne pohađa vrtić duže od 90 dana , pri ponovnom dolasku, neophodan je ponovni upis.

**čl. 6.**

 Davatelj usluga će otkazati pružanje usluge korisniku koji ne izvrši obvezu plaćanja u roku 30 dana od dana dospijeća obveze, a potraživanja će se naplatiti putem suda.

**čl. 7.**

 Davatelj usluge obvezuje se:

- pružiti programe predškolskog odgoja i obrazovanja, zdravstvene zaštite, prehrane i socijalne skrbi za vrijeme dok dijete boravi u vrtiću-jaslicama,

- pratiti razvoj djeteta i upozoriti roditelje na uočene probleme,

- osigurati sigurnost djece u vrtiću,

- surađivati sa rodteljima u svim segmentima važnim za psihofizički razvoj djece kao i sa drugim srodnim intitucijama.

 **čl. 8.**

Korisnik usluge obvezuje se:

- pridržavati se svih odluka Osnivača odnosno davatelja usluge,

- javiti se odgojitelju prilikom dolaska i odlaska djeteta,

- dati pisanu suglasnost za osobu koja nije roditelj-skrbnik, a dolazi po dijete,

- dolaziti po dijete u okviru radnog vremena davatelja usluge,

- odazivati se na suradnju po pozivu stručne službe davatelja usluge zbog problema djeteta,

- plaćati mjesečnu cijenu pružene usluge do datuma navedenog u čl 3. ovog Ugovora,

- ispisati dijete isključivo potpisom ispisnice, jer je u protivnom dužan davatelju usluge podmiriti troškove programa sve do ispisa djeteta.

Dijete se može ispisati iz vrtića sa 15-im ili zadnjim danom u mjesecu.

 **čl. 9**.

 Stranke su suglasne da u slučaju nepridržavanja obveza iz članka 3. ovog Ugovora od strane korisnika usluge, davatelj usluge ima pravo ispisati dijete, a eventualno nepodmireno dugovanje zatražiti zakonskim putem suda.

**čl. 10.**

 Korisnik usluge se obvezuje da u Dječji vrtić-jaslice neće dovoditi bolesno dijete, kako bi se izbjeglo ugrožavanje zdravlja ostale djece, a nakon preboljene zarazne bolesti mora donijeti potvrdu kojom nadležni liječnik dozvoljava ponovni boravak djeteta u Dječjem vrtiću-jaslicama.

 **čl. 11.**

Stranke suglasno utvrđuju da tijekom godine, u vrijeme blagdana, državnih praznika, ljetnih i zimskih školskih praznika, davatelj usluge zadržava pravo drugačijeg organiziranja rada i to u vidu privremenog spajanja skupina, odnosno rada u dežurnim skupinama.

 **čl. 12.**

 Ovaj Ugovor stupa na snagu danom potpisa i vrijedi do dana ispisa djeteta iz vrtića-jaslica, odnosno do eventualne izmjene cijene plaćanja usluge Vrtića iz članka 4. ovog Ugovora, o čemu će se sklopiti aneks ovom Ugovoru.

 **čl. 13.**

 Ovaj Ugovor sačinjen je u dva istovjetna primjerka od kojih svakoj stranci pripada po jedan.

 **čl. 14.**

 Stranke su suglasne da sve nesporazume u tumačenju ugovornih odredbi rješavaju sporazumno, u protivnom ugovaraju nadležnost suda u Vukovaru.

**čl. 15.**

U znak prihvaćanja prava i obveza iz ovog Ugovora, ugovorne strane ga potpisuju.

KLASA:601-04/20-01/

URBROJ:2196/04-JT-1-01-20-

U Borovu, \_\_\_\_\_\_\_\_\_\_\_\_\_\_\_\_\_\_

***ZA DAVATELJA USLUGE KORISNIK UALUGE***

***RAVNATELJICA DV ZLATOKOSA: RODITELJ/SKRBNIK:***

***Radmila Latas***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***